ثمر دہلوی

وکٹر آئی نیوٹن المتخلص بہ ثمر دہلوی (پیدائش: 21 جون 1899ء - وفات: 31 اکتوبر 1978ء) مسیحی شعرا میں استادوں کا درجہ رکھنے والے اردو زبان کے نمایاں شاعر تھے۔

حالات زندگی 
ثمر دہلوی 21 جون 1899ء کو الہ آباد، برطانوی ہند میں پیدا ہوئے۔ ان کا اصل نام وکٹر آئی نیوٹن تھا لیکن تخلص ثمر کی وجہ سے شہرت حاصل۔ ان کے والد پادری ایم سی نیوٹن بھی شاعر تھے اور گل تخلص رکھتے تھے، اسی مناسبت سے وکٹر آئی نیوٹن نے ثمر تخلص رکھا۔ ثمر کی والدہ اردو، فارسی اور انگریزی داں تھیں۔ انہوں نے ابتدائی تعلیم اپنی ماں سے ہی حاصل کی۔ پھر مراد آباد میں بھی تعلیم حاصل کی۔ بعد میں علم الٰہیات کی تحصیل کی اور ہندو مسلم فلسفہ کا بغور مطالعہ کیا۔ عمر کا بیشتر حصہ دہلی میں بسر کیا۔ اسی مناسبت سے دہلوی کہلائے۔ انگریز فوج میں اردو پڑھانے کے لیے میر منشی مقرر ہوئے۔ آخر عمر میں ڈیرہ دون میں مستقل سکونت اختیار کر لی، لیکن صاحبِ ثروت ہونے کے باوجود ضعیفی میں بے بسی اور کسمپرسی کی حالت میں بسر کرتے تھے۔ آخر 31 اکتوبر 1978ء کو امرتسر میں انتقال کر گئے۔

وہ نہایت کہنہ مشق شاعر تھے۔ استادوں میں شمار کیے جاتے تھے۔ انہیں اردو کے بلند پایہ شعرا اور ادیبوں کی ہم نشنیی کا فخر حاصل تھا۔ نادر شاہجہاں پوری سے تلمذ تھا۔ فنِ شاعری سے کماحقہ واقف تھے۔ زبان نہایت صاف، شستہ اور با محاورہ استعمال کرتے تھے۔ تخیل میں بلند پروازی، بندش چُست اور ترکیبیں دلآویز ہیں۔

نمونۂ کلام 

<div style='text-align: center;'>
غزل

حوالہ جات 

1899ء کی پیدائشیں
21 جون کی پیدائشیں
1978ء کی وفیات
31 اکتوبر کی وفیات
بیسویں صدی کے بھارتی شعرا
دہلی کے شعرا